ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012474
ขอให้ปรับปรุงการให้บริการของเจ้าหน้าที่แพทย์ แผนกอายุรกรรม ชั้น 5 ประจำโรงพยาบาลสิรินธร ซอยอ่อนนุช 90 แขวงประเวศ เขตประเวศ กรุงเทพมหานคร เนื่องจากเมื่อวันที่ 26 มีนาคม 2566 เวลาประมาณ 09.00 น. ผู้ร้องได้พาคู่รักไปที่โรงพยาบาลดังกล่าว เพื่อเข้ารับการรักษา เบื้องต้นได้มีอาการตัวร้อนมากและหนาวสั่น ซึ่งพอเข้าไปในห้องตรวจวินิจฉัยโรคแผนกอายุรกรรมฯ พบว่าจะมีเจ้าหน้าที่แพทย์เพศหญิง (ทราบชื่อ-นามสกุล) อายุประมาณ 20 กว่าปี ส่วนสูงประมาณ 170 เซนติเมตร รูปร่างสมส่วน ผิวสีขาว-เหลือง เป็นเจ้าหน้าที่ประจำห้องตรวจดังกล่าวและได้ตรวจวินิจฉัยโรคให้แก่คู่รักของผู้ร้อง และได้แจ้งว่า "ลักษณะอาการตัวร้อนไม่ทราบสาเหตุ รับยาพาราไปกิน 2 แผงก็แล้วกัน" ซึ่งผู้ร้องแจ้งว่าคู่รักของตนนั้นมีอาการตัวร้อนมาก แต่เจ้าหน้าที่แพทย์คนดังกล่าวไม่สามารถที่จะวินิจฉัยโรคได้ ประกอบกับผู้ร้องแจ้งว่าประสบปัญหาในลักษณะดังกล่าวมาจำนวนหลายครั้ง (ไม่ทราบจำนวนที่แน่ชัด) ที่ไม่สามารถวินิจฉัยโรคต่างๆ ได้ ทำให้ผู้ร้องไม่ได้รับความสะดวกในการใช้บริการ และไม่พึงพอใจในการให้บริการของเจ้าหน้าที่แพทย์คนดังกล่าวเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงการให้บริการฯ เพื่ออำนวยความสะดวกให้แก่ประชาชนที่ดียิ่งขึ้นต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata